
[bookmark: _Hlk65486701]PROIECT
CONSILIUL SUPERIOR AL MAGISTRATURII
PLENUL
[bookmark: numar_hot]HOTĂRÂREA nr. ………
din ………….. 2021
pentru modificarea Regulamentului privind organizarea și desfășurarea concursului de promovare în funcții de conducere a grefierilor, aprobat prin Hotărârea Plenului Consiliului Superior al Magistraturii nr. 182/2007

În temeiul prevederilor art. 133 alin. (5) şi (7) din Constituţia României, republicată şi ale art. 23 alin. (1) din Legea nr. 317/2004 privind Consiliul Superior al Magistraturii, republicată, cu modificările și completările ulterioare,
având în vedere dispoziţiile art. 45 alin. (1) din Legea nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul Institutului Naţional de Expertize Criminalistice, cu modificările și completările ulterioare, cu ……………… voturilor membrilor prezenți,
PLENUL
CONSILIULUI SUPERIOR AL MAGISTRATURII
HOTĂRĂŞTE
Art. I - Regulamentul privind organizarea și desfășurarea concursului de promovare în funcții de conducere a grefierilor, aprobat prin Hotărârea Plenului Consiliului Superior al Magistraturii nr. 182/2007, publicată în Monitorul Oficial al României, Partea I, nr. 253 din 16 aprilie 2007, cu modificările și completările ulterioare, se modifică după cum urmează:

1. La articolul 10, alineatul (3) se modifică și va avea următorul cuprins:
[bookmark: _GoBack]„(3) Comisia de examinare şi comisia de contestaţii sunt alcătuite din câte 3 membri judecători sau, după caz, procurori, din care unul are calitatea de președinte al comisiei. În aceste comisii pot fi numiţi şi formatori ai Şcolii Naţionale de Grefieri. O persoană poate face parte     dintr-o singură comisie.”

2. La articolul 14, alineatul (2) se modifică și va avea următorul cuprins:
„(2) Pe timpul corectării, colţul lucrării nu se desigilează. Notele acordate se înscriu în borderou sub semnătura celor care le-au acordat şi apoi pe lucrare. Nota dată de fiecare corector este suma punctajului acordat pentru fiecare subiect, iar nota finală a probei scrise reprezintă media aritmetică a notelor acordate de fiecare membru al comisiei de examinare.”

Art. II – Prezenta hotărâre se publică în Monitorul Oficial al României, Partea I.

Dată în Bucureşti, la data de ……. 2021

[bookmark: presedinte]Judecător Mihai-Bogdan MATEESCU
Preşedintele Consiliului Superior al Magistraturii

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)





image2.emf

image3.png




image4.png




